Document ID: 32009R1236

KOMISIJAS REGULA (ES) Nr. 1236/2009
(2009. gada 10. decembris),
ar ko groza I pielikumu Padomes Regulā (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim
EIROPAS KOMISIJA,
ņemot vērā Līgumu par Eiropas Savienību un Līgumu par Eiropas Savienības darbību,
ņemot vērā Padomes 2008. gada 22. jūlija Regulu (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim un par grozījumiem Regulās (EK) Nr. 552/97, (EK) Nr. 1933/2006 un Komisijas Regulās (EK) Nr. 1100/2006 un (EK) Nr. 964/2007 (1) un jo īpaši tās 25. pantu,
apspriedusies ar Vispārējo preferenču komiteju,
tā kā:
(1)
Komisijas 2008. gada 9. decembra Lēmumā 2008/938/EK (2), kurā grozījumi izdarīti ar Lēmumu 2009/454/EK (3), ir noteikts to valstu saraksts, kurām no 2009. gada 1. janvāra līdz 2011. gada 31. decembrim piešķirams īpašais veicināšanas režīms ilgtspējīgai attīstībai un labai pārvaldībai, kā paredzēts Regulā (EK) Nr. 732/2008.
(2)
Regulas (EK) Nr. 732/2008 I pielikuma E slejā ir jāiekļauj informācija par valstīm, kurām piešķirams īpašais veicināšanas režīms ilgtspējīgai attīstībai un labai pārvaldībai. Tāpēc attiecīgi jāgroza Regulas (EK) Nr. 732/2008 I pielikums,
IR PIEŅĒMUSI ŠO REGULU.
1. pants
Regulas (EK) Nr. 732/2008 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 10. decembrī

Labels: 3
19
5